Cyber-shot Ръководство за употреба
Print
Главна страница > Отстраняване на проблеми > Отстраняване на проблеми > Батерия и захранване

## Батерия и захранване

Батерията не може да бъде инсталирана във фотоапарата.

- Уверете се, че сте инсталирали батерията, спазвайки правилната посока, и я поставете навътре, докато лостът за изваждане на батерията се заключи.

Не можете да включите фотоапарата.

- Включването на фотоапарата може да отнеме няколко секунди след като поставите батерията в него.

- Поставете правилно батерията.

- Батерията е изтощена. Поставете заредена батерия.

- Терминалите на батерията са замърсени. Леко почистете мръсотията с меко парче плат.

- Уверете се, че батерията е модел NP-FH50.

Захранването внезапно се изключва.

- В зависимост от температурата на фотоапарата и батерията е възможно захранването автоматично да се изключи, за да предпази фотоапарата от повреда. В този случай, преди захранването да се изключи, на LCD екрана се извежда съобщение.

- Ако не работите с фотоапарата за определен период от време, докато захранването е включено, и ако функцията [Power Save] е зададена в положение [Standard] или [Stamina], фотоапаратът автоматично се изключва, за да не изтощава заряда на батерията. Включете отново фотоапарата.

Индикаторът за оставащия в батерията заряд не е верен.

- Това се получава, когато използвате фотоапарата на изключително горещо или студено място.

- Изведената информация за оставащия заряд се различава от истинската. Разредете напълно, а после заредете батерията, за да бъде дисплеят верен. Възможно е дисплеят да остане неправилен в зависимост от условията на употреба.

- Капацитетът на батерията намалява с времето и след продължителното й използване. Ако времето за използване на батерията намалее значително, може би е време да смените батерията с нова.

Лампичката за захранване/зареждане на фотоапарата мига, докато зареждате батерията.

- Уверете се, че батерията е от вида NP-FH50.

- Това се случва, когато зареждате батерията при крайно горещи или студени условия.

- Поставете батерията отново, като се уверите, че я поставяте правилно. Ако лампичката продължава да мига, това може да значи, че фотоапаратът да има нужда от поправка. Изключете устройството и го занесете в упълномощен сервиз на Sony.

Лампичката за захранване/зареждане на фотоапарата не свети, докато зареждате батерията.

- Поставете батерията отново като се уверите, че я поставяте правилно.

- Включете правилно захранващия кабел в мрежата.

- Зареждането на батерията е приключило.

Батерията не се зарежда, дори когато лампичката за захранване/зареждане е изключена и ако зареждането е приключило.

- Това се случва, когато зареждате батерията при крайно горещи или студени условия. Зареждайте батерията в правилния температурен обхват от 10°C до 30°C.

Към началото