Cyber-shot Ръководство за употреба

Print
Главна страница > Запис > Задаване на режим за запис на снимки > Запис с приоритет на скоростта на затвора

## Запис с приоритет на скоростта на затвора

Можете да снимате и след като регулирате скоростта на затвора ръчно.

1. Задайте диска за избор на режим в положение (Запис с приоритет на скоростта на затвора).

1. Натиснете диска за избор.

1. Завъртете диска за избор, за да изберете стойност за скоростта на затвора.

Можете да избирате стойност за скорост на затвора от 1/4000 до 30 секунди.
Можете да зададете настройката EV или ISO с диска за избор.

1. Снимайте с бутона на затвора.

Забележки

- Когато скоростта на затвора е много бърза, количеството светлина от светкавицата, което достига до обекта, може да се окаже недостатъчно дори и светкавицата да светне.

- Ако след извършването на настройките не е постигната правилна експонация, индикаторите със стойностите на екрана ще започнат да мигат, когато натиснете бутона на затвора наполовина. Можете да снимате при тези условия, но ви препоръчваме отново да регулирате мигащите стойности.

- В зависимост от избрания режим на запис е възможно да не успеете да зададете някои функции или опции в менюто. За подробности вижте "Функции, които не работят за някои режими на запис" [Подробности] и “Опции в менюто, които не работят за някои режими на запис.” [Подробности]

Обхват с настройки за скоростта на затвора
Прибл. ×1.3
Прибл. ×30

- Скорост на затвора от 1 секунда или повече се отбелязва с [˝] - например, 1˝.

- Когато зададете по-бавна скорост на затвора, ви препоръчваме да използвате статив, за да предотвратите нежелания ефект от вибрациите на фотоапарата.

- Ако изберете бавни скорости на затвора, обработката на данните отнема повече време.

- Когато скоростта на затвора е по-ниска от определена стойност, функцията NR бавен затвор се включва автоматично, за да намали смущенията, и на екрана се извежда индикацията .

Скорост на затвора
Когато зададете по-бърза скорост на затвора, движещите се обекти като например бягащи хора, автомобили или пръски вода и др., изглеждат като че ли са спрели.
Когато зададете по-бавна скорост на затвора, следите от движещите се обекти като например течение на река и др. ще се появят на снимката. По този начин можете да снимате по-естествени снимки на обекти в движение.
Към началото