Cyber-shot Ръководство за употреба
Print
Главна страница > Използване с помощта на компютър > Използване на софтуера > Инсталиране на “PMB” и “Music Transfer” (Windows)

## Инсталиране на “PMB” и “Music Transfer” (Windows)

1. Включете вашия компютър и поставете CD-ROM диска (приложен в комплекта) в CD-ROM устройството.

Извежда се екранът на инсталационното меню.

- Ако екранът не се изведе, щракнете два пъти върху [Computer] (в Windows XP, [My Computer]) (SONYPMB).

- Ако екранът AutoPlay се изведе, изберете “Run Install.exe.” и следвайте инструкциите, които се извеждат на екрана, за да продължите с инсталацията.

1. Щракнете върху [Install].

Извежда се екранът “Choose Setup Language” (Изберете език за инсталация).

1. Изберете желания език за инсталация, след това преминете към следващия екран.

Извежда се екранът “License Agreement” (Лицензно споразумение).

1. Прочетете внимателно лицензното споразумение. Ако сте съгласни с условията му, сложете отметка в кръгчето ( ) и щракнете върху [Next].

1. Следвайте инструкциите, изведени на екрана, за да завършите инсталацията.

- Възможно е да е необходимо рестартиране на компютъра. Когато се изведе съобщение за потвърждение на рестартирането, рестартирайте компютъра, следвайки инструкциите на екрана.

- В зависимост от системната среда на вашия компютър можете да инсталирате DirectX.

1. Свържете фотоапарата към вашия компютър, когато се изведе съобщението за потвърждение.

- Когато фотоапаратът не е свързан към вашия компютър, някои функции не могат да бъдат използвани - например прехвърляне на изображения.

1. След като инсталацията приключи, извадете CD-ROM диска.

1. Стартирайте софтуера.

- За да стартирате "PMB”, щракнете върху (PMB) на десктопа.
  За подробности относно начина на работа вижте следната страница за поддръжка на PMB (само на английски):
  http://www.sony.co.jp/pmb-se/
  или щракнете върху (PMB ръководство).

- За да стартирате “PMB” от менюто Start, изберете [Start] [All Programs] (PMB).

- Ако на вашия компютър е инсталирана версия на “PMB” и вие решите да преинсталирате софтуера, като използвате приложения CD-ROM, можете да стартирате всички софтуерни приложения от “PMB Launcher”. Щракнете два пъти върху иконата-препратка (PMB Launcher) на декстопа на компютъра, за да стартирате “PMB Launcher”.

Забележки

- Влезте в системата като Администратор.

- Когато старирате за първи път ”PMB”, на екрана се извежда съобщение за потвърждение на информацията. Изберете [Start].

- Ако на вашия компютър вече е инсталиран “PMB” и ако версията му е по-стара от тази на приложения CD-ROM, преинсталирайте “PMB”, като използвате приложения CD-ROM.

- Ако версията на вашия компютър е по-нова от тази на CD-ROM, не е необходимо да принсталирате “PMB”. Когато свържете фотоапарата и компютъра посредством USB кабел, “PMB” функцията се активира.

- Ако на вашия компютър е инсталирана версия на “PMB” под 5.0, възможно е някои функции на “PMB” да не работят правилно след като инсталирате PMB от приложения CD-ROM. Можете да стартирате “PMB” и друг софтуер и от “PMB Launcher”. Щракнете два пъти върху иконата-препратка (PMB Launcher) на декстопа на компютъра, за да стартирате “PMB Launcher”

Към началото