Cyber-shot Ръководство за употреба
Print
Главна страница > Предпазни мерки/Бележки за фотоапарата > Предпазни мерки > Карта с памет

## Карта с памет

Карта с памет
Забележки за употреба на адаптера за картата с памет (продава се отделно)
"Memory Stick" носител
Когато използвате "Memory Stick Duo" носител с гнездо за "Memory Stick" със стандартен размер
Забележки за употребата на "Memory Stick Micro" носителя (продава се отделно)

### Карта с памет

Можете да използвате следните носители на запис с този фотоапарат: “Memory Stick PRO Duo” носител, “Memory Stick PRO-HG Duo” носител, “Memory Stick Duo” носител, SD карта с памет, SDHC карта с памет и SDXC карта с памет.
Не можете да използвате MultiMediaCard.
В това ръководство, носителите “Memory Stick PRO Duo”, “Memory Stick PRO-HG Duo” и “Memory Stick Duo” се обобщават с термина “Memory Stick Duo”, а SD, SDHC и SDXC картите с памет - с термина “SD карта”.

- “Memory Stick Duo” носители с капацитет до 32 GB и SD карти с капацитет до 64 GB работят нормално с този фотоапарат.

- Когато записвате видеоклипове, ви препоръчваме да използвате следните носители:

- (Mark2) (“Memory Stick PRO Duo” (Mark2) носител)

- (“Memory Stick PRO-HG Duo” носител)

- SD карта (Class 4 или по-бърза)

Забележки

- За да сте сигурни, че операциите с картата с памет са стабилни, препоръчваме ви да използвате този фотоапарат, за да форматирате всяка карта с памет, която се използва за първи път с този фотоапарат. Обърнете внимание, че форматирането безвъзвратно ще изтрие всички данни, записани на картата с памет, и данните не могат да бъдат възстановени впоследствие. Уверете се, че сте подсигурили всички важни за вас данни на компютъра или на друго място.

- Ако неколкократно записвате/изтривате изображения, е възможно да се получи раздробяване на данните в картата с памет. Възможно е да се окаже, че не можете да запазвате или записвате видеоклипове. В този случай запазете вашите изображения на компютър или на друг носител и след това форматирайте носителя.

- Операциите с карта с памет, форматирана с компютър, не са гарантирани.

- В зависимост от картата с памет и използваното устройство, времето за запис/четене на данни може да е различно.

- Възможно е данните да се повредят в следните случаи:

- Когато извадите картата с памет или ако изключите фотоапарата, докато записва или чете данни.

- Ако използвате картата с памет близо до статично електричество или шум.

- Препоръчваме ви да подсигурявате важните данни, като им правите копия.

- Не залепяйте етикет върху картата с памет, нито върху адаптера за картата.

- Не позволявайте контакт с метални предмети и не докосвайте с пръсти терминала на картата с памет.

- Не огъвайте, не изпускайте и не прилагайте силни удари върху картата с памет.

- Не разглобявайте и не модифицирайте картата с памет.

- Не позволявайте картата с памет да се намокри.

- Не оставяйте картата с памет на място, достъпно за малки деца, защото те могат неволно да я погълнат.

- Не поставяйте други предмети в гнездото за картата с памет. Това може да причини неизправност.

- Не използвайте и не съхранявайте картата с памет на следните места:

- В кола, паркирана на пряка слънчева светлина или при високи температури.

- На директна слънчева светлина

- На влажни места или близо до корозиращи материали.

### Забележки за употребата на адаптера за картата с памет (продава се отделно)

- Когато използвате карта с памет с адаптер, уверете се, че поставяте картата в правилната посока и докрай. Неправилното поставяне може да причини неизправност.

### “Memory Stick” носител

С този фотоапарат можете да използвате описаните в таблицата по-долу видове “Memory Stick” носители. Въпреки това операциите не са гарантирани за всички видове “Memory Stick Duo” носители.

Вид “Memory Stick” носител | Запис/Възпроизвеждане
Memory Stick Duo (без MagicGate) | *1
Memory Stick Duo (с MagicGate) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3

*1 Фотоапаратът не е съвместим с високоскоростен трансфер на данни чрез паралелен интерфейс.
*2 "Memory Stick Duo" носителят, "MagicGate Memory Stick Duo" носителят и "Memory Stick PRO Duo" носителят са снабдени с MagicGate функции. MagicGate е технология за защита на авторските права, която използва технология за кодиране. С този фотоапарат не можете да извършвате запис/възпроизвеждане на данни, които изискват MagicGate функции.
*3 Не можете да записвате видеоклипове в [AVCHD view] формат с [MP4 12M] и [MP4 6M] размер на “Memory Stick” носител, различен от “Memory Stick PRO Duo” или “Memory Stick PRO-HG Duo”.

### Когато използвате “Memory Stick Duo” носител с гнездо за “Memory Stick” със стандартен размер

Можете да използвате "Memory Stick Duo" носител, като поставите носителя в Memory Stick Duo адаптера (продава се отделно).
Адаптер за “Memory Stick Duo” носител

### Забележки за употребата на “Memory Stick Micro” носителя (продава се отделно)

- Този фотоапарат е съвместим с “Memory Stick Micro” носител (“М2”). “М2” е съкращение за “Memory Stick Micro” носител.

- За да използвате “Memory Stick Micro” носител с този фотоапарат, се уверете, че сте поставили “Memory Stick Micro” носителя в “М2” адаптер, който е голям колкото “Memory Stick Duo” устройството. Ако поставите “Memory Stick Micro” носител във фотоапарата без да използвате “М2” адаптер, е възможно да не успеете да извадите носителя от фотоапарата.

- Не оставяйте “Memory Stick Micro” носителя в близост до малки деца, защото те могат неволно да го погълнат.

Към началото