Cyber-shot Ръководство за употреба
Print
Главна страница > Запис > Задаване на режим за запис на снимки > Избор на сцена

## Избор на сцена

Позволява ви да снимате с предварително зададени настройки в зависимост от сцената.

1. Задайте диска за избор на режим в положение (Избор на сцена).

1. Изберете желания режим на контролния бутон.

- Ако желаете да изберете друг режим, изберете го от менюто.

(Меки тонове на човешката кожа) | Позволява ви да записвате лица с меки тонове.
(Разфокусиране на фона) | Позволява ви да записвате изображение, при което обектът се подчертава от разфокусирания фон.
(Мек фокус) | Позволява ви да снимате с по-мека атмосфера за запис на портретни изображения, цветя и др.
(Предотвратяване на размазването при движение) | Позволява ви да правите снимки на закрито, като светкавицата се използва, за да се намали размазването.
(Пейзаж) | Позволява лесен запис на далечни обекти, като фокусира в далечината. Записва с ярки цветове ясното небе и заобикалящата флора.
(Корекция на задното осветяване HDR) | Позволява ви да записвате три изображения с различна експозиция, съчетавайки трите кадъра в една снимка с по-ясно степенуване на отсенките. Фотоапаратът автоматично комбинира тъмните участъци, заснети с ниска експозиция, и светлите участъци, заснети с висока стойност на експозицията.
(Портрет при нощни условия) | Позволява ви да записвате ясни изображения на хора на нощен фон без да се губи от атмосферата.
(Запис при нощни условия) | Позволява ви да записвате нощни сцени с отдалечени обекти без да губите от ефекта на околната атмосфера.
(Запис при нощни условия от ръка) | Позволява ви да записвате нощни сцени с по-малко смущения без да използвате статив.
(Висока чувствителност) | Позволява ви да записвате изображения без светкавица при ниска осветеност, като се намалява размазването.
(Гурме) | Преминава в макро режим, което ви позволява да снимате храни и блюда в примамващи и ярки цветове.
(Домашни любимци) | Позволява ви да правите снимки на вашите домашни любимци с най-добрите възможни настройки.
(Плаж) | Позволява ви да записвате по-ясно синевата на водата, когато снимате на морския бряг или близо до езеро.
(Сняг) | Позволява ви да записвате ясни изображения и да предотвратите загубата на цветовете в снежни сцени или на други места, където целият екран изглежда бял.
(Фойерверки) | Позволява ви да записвате фойерверки в целия им блясък.
(Запис на спортни състезания) | Позволява ви да записвате бързо-движещи се обекти, като например спортни прояви. Когато натиснете бутона на затвора наполовина, движението на обекта се предвижда и фокусът се регулира отново.

Забележки

- Когато записвате изображения, като използвате режимите (Портрет при нощни условия), (Нощни условия) или (Фойерверки), скоростта на затвора е по-ниска и често се получава размазване на изображенията. Затова препоръчваме използването на статив.

- Можете да използвате някои от режимите за избор на сцена при запис на видеоклипве, но броят на достъпните режими е ограничен. [Подробности]

- В зависимост от избрания режим на запис е възможно да не успеете да зададете някои функции или опции в менюто. За подробности вижте "Функции, които не работят за някои режими на запис" [Подробности] и “Опции в менюто, които не работят за някои режими на запис.” [Подробности]

Към началото