Cyber-shot Ръководство за употреба
Print
Главна страница > Предпазни мерки/Бележки за фотоапарата > Предпазни мерки > Батерия InfoLITHIUM

## Батерия InfoLITHIUM

Батерия InfoLITHIUM
Зареждане на батерията
Ефективно използване на батерията
Оставащ заряд в батерията
Как да съхраняваме батерията
Живот на батерията
Съвместими батерии

### Батерия InfoLITHIUM

- Не можете да използвате с този фотоапарат батерия, която е различна от “InfoLITHIUM” (NP-FH50). “InfoLITHIUM” батерията е означена с маркировката .

- Батерията “InfoLITHIUM” е литиева батерия, която притежава информация за използването на устройството със захранване от батерията.

- Батерията “InfoLITHIUM” изчислява консумацията на енергия в зависимост от използването на фотоапарата и извежда живота на батерията в минути.

### Зареждане на батерията

- Заредете батерията (приложена) преди да използвате фотоапарата за първи път.

- Можете да зареждате батерията дори когато не е раздредена докрай. Освен това, ако батерията не е заредена докрай, можете да я използвате и частично заредена.

- Препоръчваме ви да зареждате батерията при околна температура между 10°C и 30°C. Ако зареждате батерията извън този температурен обхват, ефективното зареждане на батерията може да се окаже невъзможно.

### Ефективно използване на батерията

- Работата на батерията се влошава при ниски температури. По този начин времето, през което може да се използва батерията на студено, е по-кратко. За по-дълга и безпроблемна употреба препоръчваме следното:

- Сложете батерията в джоб близо до тялото, за да я затоплите, и поставете батерията във фотоапарата непосредствено преди снимките.
  (Ако в джоба ви има метални предмети, като например ключове, внимавайте да не окъсите батерията.)

- Честата употреба на функцията зуум или светкавицата износва заряда на батерията по-бързо.

- Препоръчваме ви да поддържате резервна батерия за време, което е два или три пъти по-дълго от очакваното време за снимане; правете контролни снимки преди истинските.

- Не излагайте батерията на съприкосновение с вода. Батерията не е водоустойчива.

- Не оставяйте батерията на топло място, като например в гореща кола или на пряка слънчева светлина.

- Когато терминалите на батерията се замърсят, е възможно фотоапаратът да не се включи, батерията да не се зарежда или да се получат други повреди. В този случай, почистете мръсотията с меко парче плат.

### Оставащ заряд в батерията

- Ако захранването се изключи, въпреки че в батерията има достатъчен заряд, заредете батерията след като я изразходвате докрай. След това ще се изведе правилното ниво на оставащия заряд в батерията.

A: Икона за оставащ заряд
B: Оставащо време

- Индикаторът за оставащ заряд може да не се изведе правилно в следните ситуации:

- Когато използвате фотоапарата дълго при високи температури

- Когато оставите фотоапарата с напълно заредена батерия

- Когато използвате твърде дълго експлоатирана батерия

- Извеждането на правилния индикатор за оставащ заряд на батерията може да се изведе след около 30 секунди.

- При някои обстоятелства индикаторът за оставащ заряд на батерията може да не е правилен

- Ако не работите с фотоапарата за определен период от време при включено захранване и ако функцията [Power Save] е зададена в положение [Standard] или [Stamina], LCD екранът се затъмнява, след което фотоапаратът автоматично се изключва (Автоматично изключване на захранването).

### Как да съхраняваме батерията

- Разредете напълно батерията и после я приберете на съхранение на сухо и хладно място. Извършвайте тези процедури веднъж в годината, за да съхраните функциите на батерията.

- За да изразходвате напълно заряда на батерията, оставете фотоапарата в режим на изреждане на кадри, докато захранването изключи.

- Винаги пренасяйте батерията в калъфчето, за да предотвратите замърсяване на терминалите й и потенциално късо съединение.

### Живот на батерията

- Животът на батерията е ограничен. Капацитетът й намалява малко по малко в течение на експлоатацията или просто като минава време. Когато времето за използване на батерията е намаляло значително, вероятната причина затова може да бъде изтеклият живот на батерията. Купете нова батерия.

- Животът на батерията зависи от начина на съхранението й и от работните условия за всяка батерия.

### Съвместими батерии

- Погледнете ръководството на потребителя, което е приложено към оборудването, за да определите дали то е съвместимо с NP-FH50 (приложена).

Към началото