Cyber-shot Ръководство за употреба
Print
Главна страница > Използване на опции в менюто (Запис) > Опции в менюто (Запис) > Разпознаване на сцена

## Разпознаване на сцена

Запис с допълнителни настройки
Фотоапаратът автоматично разпознава условията на снимане и записва снимката. Когато бъде разпознато движение, ISO чувствителността се увеличава спрямо движенията, за да намали размазването.Когато фотоапаратът е зададен в режим на автоматични настройки, можете да изберете режим [Advanced], при който фотоапаратът автоматично записва две изображения.
При режима Разпознаване на сцена и в зависимост от обстоятелствата, позицията на иконата се извежда на различно място на LCD екрана. Позицията зависи от това дали фотоапаратът е разпознал сцената или условията на запис. Ако фотоапаратът разпознае сцената, на първия ред се извеждат икони и насоки като следните: (Портрет), (Бебе), (Портрет при нощни условия), (Запис при нощни условия), (Портрет със задно осветяване), (Задно осветяване), (Пейзаж), (Макро), (Прожекторно осветление) или (Слабо осветление). Ако фотоапаратът разпознае условие на запис, на втория ред се извеждат икони като следните: (Статив) или (Движение). Възможно е фотоапаратът да разпознае и сцената и условията, както е възможно да разпознае и само едната опция.

1. Задайте диска за избор на режим в положение (Автоматична настройка).

1. MENU (Разпознаване на сцена)

| (Автоматични настройки) | Когато фотоапаратът разпознае сцена, той включва оптималните настройки за съответните условия и записва изображението.
| (Допълнителна настройка) | Когато фотоапаратът разпознае сцена, той включва оптималните настройки за съответните условия. Когато фотоапаратът разпознае режимите (Запис при нощни условия), (Портрет при нощни условия), (Задно осветяване) или (Портрет със задно осветяване), той автоматично променя настройката и записва друго изображение. Когато записвате две изображения едно след друго, означението + на иконата ще станат зелени. Когато направите две снимки една след друга, двете снимки се извеждат една до друга на екрана веднага след записа. Когато се изведе индикация [Anti Blink], фотоапарът автоматично записва две изображения и автоматично избира това, на което очите на обекта са отворени. [Подробности]

Забележки

- Функцията за разпознаване на сцена не работи, когато записвате в режим цифров зуум.

- Възможните режими за светкавицата са [Auto] (Автоматична светкавица) или [Off] (Изключена светкавица).

- Възможно е тези сцени да не бъдат разпознати в зависимост от ситуацията.

- В режим на проследяващ фокус, режимите (Портрет), (Портрет при нощни условия) или (Портрет със задно осветяване) не се разпознават

- Ако записвате в среда с множество вибрации и същевременно са разпознати условия за включване на режимите (Статив) и (Запис при нощни условия), е възможно режимът (Статив) да не бъде разпознат.

- Понякога бавният затвор се активира, когато бъдат разпознати условия за включване на режимите (Статив) и (Нощни условия). Придържайте фотоапарата стабилно по време на записа.

- Когато записвате видеоклипове, режимът на запис с допълнителни настройки не работи.

- В зависимост от избрания режим на запис е възможно да не успеете да зададете някои опции в менюто. За подробности вижте “Опции в менюто, които не работят за някои режими на запис.” [Подробности]

### Запис с допълнителни настройки

В режим [Advanced] фотоапаратът последователно записва две изображения с различни настройки както следва: когато разпознава режими (Запис при нощни условия), (Портрет при нощни условия), (Задно осветяване) или (Портрет при задно осветяване), които имат склонност към размазване, или когато едновременно с това бъдат разпознати условия за запис в режими (Запис при нощни условия) и (Статив). Можете да изберете желано изображение от двете записани.

| Първо изображение* | Второ изображение
| Записано в режим Бавна синхронизация | Чувствителността се увеличава, за да се намали размазването
| Записано в режим Бавна синхронизация като за отправна точка се използва лицето, което е най-силно осветено от светкавицата | Чувствителността се увеличава, като за отправна точка се използва лицето, което е най-силно осветено от светкавицата, за да се намали размазването.
| Записано в режим Бавна синхронизация | Скоростта на затвора намалява без да се увеличава чувствителността
| Записано посредством използването на светкавицата | Осветеността на фона и контраста се регулират
| Записано като за отправна точка се използва лицето, което е най-силно осветено от светкавицата | Осветеността и контрасът на фона и лицето се регулират

* Когато функцията [Flash] е зададена в положение [Auto].
Какво представлява функцията Разпознаване на премигване?
Когато зададете [Advanced], фотоапаратът автоматично записва две изображения в последователност*, когато разпознае режим (Портрет) или (Бебе). Фотоапаратът автоматично избира и извежда изображението, на което обектът е с отворени очи. Ако очите на обекта са затворени и на двете изображения, се извежда съобщението “Blinked eye detected” (“Разпознато е премигване”).
* освен когато светкавицата се включи/когато скоростта на затвора е бавна.
Към началото