Cyber-shot Ръководство за употреба
Print
Главна страница > Използване на опции в менюто (Запис) > Опции в менюто (Запис) > Баланс на бялото

## Баланс на бялото

Запис на основен бял цвят в режим [One Push Set]
Регулира цветните тонове в зависимост от условията на осветление в дадена ситуация. Използвайте тази функция, когато цветовете на изображението изглеждат странни.

1. MENU (Баланс на бялото) желан режим

| (Автоматична настройка) | Автоматично регулира баланса на белия цвят, така че цветовете да изглеждат естествено.
| (Естествено осветление) | Регулира цветните тонове за условия на открито в хубав ден, за вечерни гледки, нощни сцени, неонови надписи, фойерверки и др.
| (Облачно) | Регулира цветните тонове за облачно небе или за сенчести места.
| (Бяло флуоресцентно осветление 1) (Бяло флуоресцентно осветление 2) (Бяло флуоресцентно осветление 3) | [Fluorescent White Balance 1]: Регулира бялото флуоресцентно осветление. [Fluorescent White Balance 2]: Регулира естественото бяло флуоресцентно осветление. [Fluorescent White Balance 3]: Регулира бялото флуоресцентно осветление през деня.
| (Изкуствена светлина) | Регулира цветните тонове за изкуствено или видео осветление, например във фотографско студио.
| (Светкавица) | Регулира цветните тонове за условия при използване на светкавица.
| (Едно натискане) | Регулира баланса на бялото в зависимост от светлинния източник. Белият цвят, обозначен в [One Push Set] (Настройка едно натискане), става основен бял цвят. Използвайте този режим, когато [Auto] (Автоматичен режим) или другите режими не могат да зададат правилно цветността.
| (Настройка с едно натискане) | Запаметява основния бял цвят, който ще бъде използван в режим [One Push]. [Подробности]

Ефекти при различни условия на осветление
Цветовете на обекта се влияят от светлинните условия.
Цветовите тонове се настройват автоматично, но въпреки това, вие можете ръчно да настроите цветовите тонове с помощта на функцията Баланс на бялото.
Естествено осветление (Стандартно бяло)
Облачно (Синкаво)
Флуорисцентно осветление (Зеленикаво)
Изкуствена светлина (Червеникаво)
Забележки

- При флуоресцентно осветление, което трепти, е възможно функцията Баланс на бялото да не действа правилно, дори когато сте избрали [Fluorescent White Balance 1], [Fluorescent White Balance 2] или [Fluorescent White Balance 3].

- Когато записвате изображения и светкавицата е зададена в режим, различен от [Flash] (Светкавица), [White Balance] (Баланс на бялото) се задава в положение [Auto] (Автоматична настройка).

- Когато светкавицата е зададена в положение [On] (Активирана светкавица) или [Slow Synchro] (Бавна синхронизация), балансът на бялото може да бъде зададен в положение [Auto] (Автоматична настройка), [Flash] (Светкавица), [One Push] (Едно натискане) или [One Push Set] (Настройка с едно натискане).

- Не можете да изберете [One Push Set] (Настройка с едно натискане), докато зареждате светкавицата.

- В зависимост от избрания режим на запис е възможно да не успеете да зададете някои опции в менюто. За подробности вижте “Опции в менюто, които не работят за някои режими на запис.” [Подробности]

### Запис на основен бял цвят в режим [One Push Set]

1. Насочете фотоапарата към бял обект - например към лист хартия, като запълните целия екран с обекта, спазвайки същите светлинни условия, при които ще снимате.

1. MENU (Баланс на бялото) [One Push Set] на контролния бутон

Екранът става черен за момент, и когато балансът на бялото бъде постигнат и запазен в паметта, екранът за запис отново се извежда.
Забележки

- Ако индикаторът мига, докато записвате, това означава, че балансът на бялото или не е зададен, или не може да бъде настроен. Използвайте автоматична настройка на баланса бялото.

- Не тръскайте или удряйте фотоапарата, докато се извършва операцията [One Push Set] (Настройка с едно натискане).

- Когато режимът на светкавицата е зададен в положение [On] (Активирана светкавица) или [Slow Synchro] (Бавна синхронизация), балансът на бялото се регулира според условията на излъчената от светкавицата светлина.

Към началото